Ozzy Osbourne

**John Michael Osbourne**, mas conoixito como **Ozzy Osbourne**, estió un cantaire y compositor de heavy metal naixito o 3 d'aviento de 1948 de Birmingham, Anglaterra y muerto en o mesmo puesto o 22 de chulio de 2025. Estió miembro d'o grupo Black Sabbath, prencipiando dimpués una luenga carrera en solitario.

## Biografía
Fillo de John Tomas y Lillian Osbourne. Estió o cuatreno de seis chirmans: tres chirmanas mas grans (Jean, Iris y Gillian) y dos chirmans mas chicoz (Paul y Tony). Dimpués d'una nineza pobre, en una família desestructurata, deixó a escuela a os 15 anyos y dimpués de fer diferents fainas prencipió una carrera delictiva. Poco dimpués fue detenito por robo y condenato a 3 meses de garchola (parti d'os suyos tatuaches perteneixen a ista epoca).
 
Estió cantaire en chicoz grupos musicals dica que conoixió a Tony Iommi, Bill Ward y Terence "Geezer" Butler, chunto a os que formó o grupo musical *Earth* que mes entabant se diría *[[Black Sabbath]]*.

Tien seis fillos: Elliot, Louis, Jessica (d'o suyo primer matrimonio) y Aimee, Kelly y Jack (d'o matrimonio
con Sharon Osbourne).

A suya vida ha estato siempre marcata por l'adicción a diversas drogas y a excentricidat. Una d'as anecdotas mas conoixitas ye cuan rancó o tozuelo d'un muriciego d'un mueso, mientres un concierto. A historia se repitió en una chunta d'a cadena BBC, ista vegada con dos palomos, que i levó seguindo un consello d'a suya muller, como simbolo d'a paz; l'exceso d'alcohol le fació ixublidar o proposito.

En 1989 fue detenito por intento d'homicidio d'a suya muller. Dimpués de 3 meses d'internamiento en un centro de desintoxicación a parella se reconcilió.

En 2001 a cadena MTV fació una serie dita *"The Osbournes"*, protagonizata por a suya familia y rodata en casa suya, que le tornó a fer popular.

### Fallecimiento
En l'anyo 2020, Osbourne reveló que patiba d'enfisema, una malautía pulmonar causata por o tabaquismo. O 22 de chulio de 2025, Osbourne morió a los 76 anyos en a suya residencia en Birmingham rodiato d'a suya familia, dimpués de cuasi 16 anyos de luita contra a malautía de Parkinson y menos de tres semanas dimpués d'o suyo concierto de despedita *[[Back to the Beginning]]* reyalizato en o estadio Villa Park o 5 de chulio de 2025.

## Discografía
### Con Black Sabbath
* 1970: *[[Black Sabbath (álbum)|Black Sabbath]]*.
* 1970: *[[Paranoid (álbum)|Paranoid]]*.
* 1971: *[[Master of Reality]]*.
* 1972: *[[Black Sabbath, Vol. 4]]*.
* 1973: *[[Sabbath Bloody Sabbath]]*.
* 1975: *[[Sabotage (album)|Sabotage]]*.
* 1976: *[[Technical Ecstasy]]*.
* 1976: *[[We Sold Our Soul for Rock 'n' Roll]]*.
* 1978: *[[Never Say Die!]]*.
* 1998: *[[Reunion (album)|Reunion]]*.
* 2002: *[[Past Lives (album)|Past Lives]]*.

### En solitario
* 1980: *[[Blizzard of Ozz]]*.
* 1981: *[[Diary of a Madman]]*.
* 1983: *[[Bark at the Moon]]*.
* 1986: *[[The Ultimate Sin]]*.
* 1987: *[[Tribute]]*.
* 1988: *[[No Rest for the Wicked]]*.
* 1991: *[[No More Tears]]*.
* 1993: *[[Live & Loud]]*.
* 1995: *[[Ozzmosis]]*.
* 2001: *[[Down to Earth]]*.
* 2002: *[[Live at Budokan]]*.
* 2007: *[[Black Rain]]*.
* 2010: *Scream*.
* 2020: *Ordinary Man*.
* 2022: *Patient Number 9*.

## Referencias

## Vinclos externos

* Pachina web oficial.